Úradný vestník L 045 , 15/02/2001 S. 0003 - 0004



Rozhodnutie Spoločného výboru EHP č. 104/2000 z 30. novembra 2000, ktorým sa mení a dopĺňa príloha II (Technické predpisy, normy, testovanie a certifikácia) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha II k dohode bola zmenená a doplnená rozhodnutím Spoločného výboru EHP č. 72/2000 z 2. októbra 2000 [1]; (2) smernica Európskeho parlamentu a Rady 2000/4/ES z 28. februára 2000, ktorou sa mení a dopĺňa smernica Rady 74/60/EHS o aproximácii právnych predpisov členských štátov týkajúcich sa vnútorného zariadenia motorových vozidiel (vnútorné časti priestoru pre cestujúcich iné ako vnútorné spätné zrkadlá, usporiadanie ovládačov, strecha alebo otváracia strecha, operadlá a zadná časť sedadiel) [2], sa má včleniť do dohody; (3) smernica Európskeho parlamentu a Rady 2000/7/ES z 20. marca 2000 o tachometroch pre dvoj- alebo trojkolesové motorové vozidlá, ktorou sa mení a dopĺňa smernica Rady 92/61/EHS o typovom schválení dvoj- alebo trojkolesových motorových vozidiel [3], sa má včleniť do dohody; (4) smernica Európskeho parlamentu a Rady 2000/8/ES z 20. marca 2000, ktorou sa mení a dopĺňa smernica Rady 70/221/EHS o aproximácii právnych predpisov členských štátov týkajúcich sa nádrží na kvapalné palivá a zadných ochranných zariadení motorových vozidiel a ich prípojných vozidiel [4], sa má včleniť do dohody; (5) je potrebné upraviť prispôsobenie k smernici Rady 92/61/EHS z 30. júna 1992 o typovom schválení dvoj- alebo trojkolesových motorových vozidiel [5] v dôsledku pristúpenia Rakúska, Fínska a Švédska k Európskej únii, ROZHODOL TAKTO: Článok 1 Do bodu 4 (smernica Rady 70/221/EHS) v kapitole I prílohy II k dohode sa dopĺňa táto zarážka: "— 32000 L 0008: smernica Európskeho parlamentu a Rady 2000/8/ES z 20. marca 2000 (Ú. v. ES L 106, 3.5.2000, s. 7)." Článok 2 Do bodu 13 (smernica Rady 74/60/EHS) v kapitole I prílohy II k dohode sa dopĺňa táto zarážka: "— 32000 L 0004: smernica Európskeho parlamentu a Rady 2000/4/ES z 28. februára 2000 (Ú. v. ES L 87, 8.4.2000, s. 22)." Článok 3 Bod 45f (smernica Rady 92/61/EHS) v kapitole I prílohy II k dohode sa mení a dopĺňa takto: 1. Dopĺňa sa: "v znení: — 32000 L 0007: smernica Európskeho parlamentu a Rady 2000/7/ES z 20. marca 2000 (Ú. v. ES L 106, 3.5.2000, s. 1)." 2. V prispôsobení sa prvá, druhá a šiesta zarážka s údajmi pre Rakúsko, Fínsko a Švédsko vypúšťa. Článok 4 Texty smerníc 2000/4/ES, 2000/7/ES a 2000/8/ES v islandskom a nórskom jazyku, ktoré sa majú uverejniť v dodatku EHP k Úradnému vestníku Európskych spoločenstiev, sú autentické. Článok 5 Toto rozhodnutie nadobúda účinnosť 1. decembra 2000 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody [6]. Článok 6 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 30. novembra 2000 Za Spoločný výbor EHP predseda G. S. Gunnarsson [1] Ú. v. ES L 315, 14.12.2000, s. 7. [2] Ú. v. ES L 87, 8.4.2000, s. 22. [3] Ú. v. ES L 106, 3.5.2000, s. 1. [4] Ú. v. ES L 106, 3.5.2000, s. 7. [5] Ú. v. ES L 225, 10.8.1992, s. 72. [6] Žiadne ústavné požiadavky nie sú uvedené. --------------------------------------------------